**Солтүстік Қазақстан облысы**

**Уалиханов ауданы**

**«Кішкенекөл қазақ мектеп-гимназиясы» КММ-сі**

**Директордың оқу ісі орынбасары**

**Тақырыбы: «Қысқа мерзімді жоспарлаудың ұтымды тұстары»**

 Бүгінгі қозғағалы отырған қысқа мерзімді жоспарлаудың ұтымды тұстары тақырыбым білім саласына қадам басып отырған жас педагогтерге көмегі тиер деген ойдамын.

Кез- келген мұғалім , педагог сабақты жоспарлауды бастағанда оқу бағдарламасында және оқу жоспарында көрсетілетін мақсаттардың барлығын басшылыққа ала отырып , оқу бағдарламасы мен сабақ мақсаттарының нәтижелері бірдей маңызға , құндылыққа бағдарланып , негізделуі тиіс деп айтар едім.

  Сабақтың мақсатында сабақтағы оқушы жұмысының нәтижесін болжап , оқушы нені үйренді және оқушы жұмысының нәтижесі қандай екенін көруге болатындығына пәннің ерекшеліктеріне дұрыс бағдар- нақты нәтиже Cмарт мақсат форматына қарай құрылу керек.

Белгілі бір уақыт аралығында оқушылардың танымдық қажеттіліктерін ескеріп , жүзеге асыруға – Смарт мақсат ұсынылған сабақтың мақсаттарына анағұрлым тиімді жоспарлауға көмектеседі,

Яғни мақсат нақты , белгілі сабақ мақсаты мен мазмұнына негізделген оқушының оқу-танымдық құзырлылығына арналған айқын қорытындыны көрсете алады.

 Мақсат өлшенетіндей  уақыты белгілі, қол жеткізуге қиындық туындатпайтын, алдын-ала белгіленген жетістіктерді салыстыруға критериалды бағалаудың оқу мақсаттарына жетуде күтілетін нәтижелерге бағытталуы тиіс.

 Оқушы іске асыра алатындай мүмкіндік қарастырылуын, бағалауды қаншалықты дұрыс өткізетіндей және нақты нені өлшейтіндей жоспарлауды ескеруді ұсынамын.

Мерзімі анықталған, мақсатқа сабақ барысында қолжеткізе алатындай жоспарлау қажет.

Сабақта белсенді оқу әдіс-тәсілдерін тиімді қолдана алу үстаздың шеберлігінде. Пән бойынша тақырыптың мазмұнына лайықтап , мұғалім мен оқушы арасындағы  өзара байланысты жақсартуға , нәтижелі кері байланыс орнатуға жағымды оқу ортасын құруды ойластыруды көздеу үшін

әр педагог сабақтардың барлық сатыларында саралап оқыту әдістерінің сараланған тәсілдерін енгізуді әдетке айналдыру қажет. Алайық: «Мағынаны таны» белсенді оқыту әдісі оқушыға бірінші деңгейдегі тапсырманың мақсаттарына жетуге жол ашады. Оқылып жатқан материалдың қажеттілігін түсінуге , жаңа ақпаратпен танысуға мүмкіндік береді .Мысалы: оқушыға кестені толтыру арқылы терминдердің мағынасын түсінуге , берілген ақпараттардың түрлерін ажыратуға, сабақ барысында белсенділік көрсетуіне жағдай туғызады.

Тәжірибе көрсеткендей, белсенді оқыту әдісі сенімді түрде алға жылжу оқушыларды шабыттандырып, оларды қарқынды жұмыс істеуге ынталандырады. Мұғалімнің шешімі объективті болу үшін тапсырмаларда қолданылатын дескрипторлар анық , нақты болуы шарт. Оқушыға ұсынған дескрипторлар тапсырманы орындаудың қай кезеңінде қиындықтар туындағанын анықтауға , кері байланыс жасауға мүмкіндік беруі керек. Себебі оқу үдерісінің ажырамас бөлігі қалыптастырушы бағалау болып табылады. Қалыптастырушы бағалауда оқуды қолдайтын үш позицияны қарастыруға болады:Мұғалімнің бағалауы; өзін-өзі бағалау, және өзара бағалау. Мысалы : «Бір сөйлеммен түйінде» әдісі оқушыны өзін-өзі реттеп, өз бетінше білім алуға ынталандыруға итермелейді.Білім беру мазмұнын табысты игеруге, оқушының қабілетін және икемін дамытуға барынша қолайлы білім беру ортасын құру –ол саралау әдістері болып табылады. Педагог барынша оқушылардың қабілеттерін және бейімділігін дамытуға, сабақ мақсатын табысты игеруге,барынша қолайлы жағдай жасауды ойластыру және оқушыға жекелей тәсілмен қарауға мүмкіндік беретін икемді және өзгермелі тапсырмалардың болуын ескеру қажет. Сол себепті сараланған жұппен орындалатын тапсырмалар мақсатқа жетуге жетелейді. Мысалы: «Венн диаграммасы» ақпараттардың ерекшеліктерін, кемшіліктерін, жетістіктерін салыстыруға, ұқсастықтарын сипаттауға үйрететін тиімді әдістердің бірі . Яғни оқушылар жұптасып жұмыс жасаған кезде бір-біріне күрделі ойлау операциясын меңгертуге септігін тигізеді.Кей кездері сабақ барысында , оқушыға ең маңыздысы – қателік жіберіп алмау деген қорқыныш сезімін жеңу, өзіне деген сенімділіктің пайда болуына скоффолдинг яғни уәждеу, сендіру үшін топтық жұмыс ұйымдастыруға да болады.

Топтық жұмыстың нәтижесінде оқушыларға жоғары деңгейдегі талдау, жинақтау, бағалау дағдылары арқылыберілген материалды жақсы меңгертуге болады.

Қалыптастырушы бағалау арқылы мұғалім оқушының қандай да бір оқу мақсатына қол жеткізетінін айқындай алады.Сол себепті қалыптастырушы бағалау сабақ басынан соңына дейін жүру керектігін ұмытпаған жөн. Мысалы: қалыптастырушы бағалаудың «Қол белгісі »әдісі сабақтың кез-келген уақытында , түсіндіру процесін тоқтатып, оқушылардан айтылып жатқан тақырыпты түсінгенін немесе түсінбегендерін сұрауға және сабақ бойы жүруіне ыңғайлы әдістердің бірі.

Бұл ретте  оқушыларға бірін-бірі бағалау үшін өзара  бағалау әдісін қолдануды ұсынуға да болады. Әсіресе сабақ барысында білім деңгейі төмен оқушыға қабілеті мен мүмкіндігі туралы айтылса, оның белгілі бір үміттену деңгейі «Өзара бағалау» әдісінде ашық көрініс табады.

Оқушыға өзінің білімін, білімінің негізін, оларды меңгерудің жолдарын анықтау үшін, рефлексия яғни кейінге үңілту қажеттілігін ой толғау, өзін-өзі талдау, өзінің ішкі жағдайы туралы ойландыруды ескерген жөн. Өзін – өзі бағалау «Мерседес әдісі» оқушының сабақ мақсатына жету барысында өзінің күшті , әлсіз тұстарын анықтап,болашаққа ұсыныс жасай отырып, өз жауапкершілігін арттыруға , мақсатқа жету нәтижесі ретінде қорытынды ғана болмай, жаңа білім мен жаңа мақсаттарға бастама бола алады деп айта аламын. Қазақ тіл білімі мен әдебиеттану ғылымдарының негізін салушы , ұлт ұстазы Ахмет Байтұрсынұлының «Балаларға көп үйретем деп, асығып шала-шарпы үйретуден, аз да болса анықтап нық үйрету абзал» деген сөздерімен түйіндейін.